ক্রোমিয়াম
ক্রোমিয়াম একটি রাসায়নিক মৌল । যার পারমাণবিকসংখ্যা ২৪ এবং সংকেত Cr। এটি পর্যায় সারণীর ষষ্ঠ শ্রেণীর মৌল। ক্রোমিয়াম ইস্পাতের মতো ধূসর বর্ণের, চিকন, কঠিন, ভঙ্গুর রূপান্তরিত ধাতু[৪]। মরিচাবিহীন ইস্পাত তৈরির জন্য ক্রোমিয়াম যোগ করা হয় কারণ ক্রোমিয়ামের ক্ষয়রোধক বৈশিষ্ট আছে। এটি অত্যন্ত দামী ধাতু এবং মরিচাধরা রোধের জন্য চাকচিক্যময় প্রলেপ হিসেবে ব্যবহৃত হয়। প্রলেপ দেওয়া ক্রোমিয়াম পদার্থ ৭০% দৃশ্যমান আলো এবং ৯০% অবলোহিত রশ্মি প্রতিফলিত করতে পারে[৫]। ক্রোমিয়াম নামটি এসেছে গ্রিক শব্দ ক্রোমা ( xρωμά ) থেকে, যার অর্থ রঙ[৬]। ক্রোমিয়ামযুক্ত যৌগ সবুজ, কমলা, হলুদ প্রভৃতি নানা রঙের হয়।